ลุ้น SET ดีดบวกรับ “ไบเดน” ลงนามกระตุ้นศก. แนะติดตามประชุมเฟด 16-17 มี.ค.64
ลุ้น SET ดีดบวกรับ “ไบเดน” ลงนามกระตุ้นศก. แนะติดตามประชุมเฟด 16-17 มี.ค.64
15 มี.ค. 2564

นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน กล่าวว่า ตลาดหุ้นไทยเช้านี้มีโอกาสที่จะดีดตัวขึ้นได้ตาม Sentiment บวกจากตลาดต่างประเทศ หลังจากประธานาธิบดีโจ ไบเดน ลงนามในกฎหมายกระตุ้นเศรษฐกิจ ทั้งนี้ คาดว่าจะได้รับแรงประคองจากหุ้นในกลุ่มพลังงาน, กลุ่มภาคการผลิตที่ไม่ใช่หุ้นเทคโนโลยี
อย่างไรก็ดี ตลาดบ้านเราก็มีโอกาสที่จะแผ่วได้ เนื่องจากมีปัจจัยกดดันรออยู่ทั้งเรื่องฟุตซี่จะปรับลดน้ำหนักหุ้นไทยซึ่งจะมีผลในวันที่ 19 มี.ค.นี้ และอัตราผลตอบแทนพันธบัตร (Bond yield) อายุ 10 ปีของสหรัฐฯที่เร่งตัวขึ้นมา 1.63% แล้ว ตอนนี้ต่างก็รอผลประชุมธนาคารกลางสหรัฐฯ (เฟด) ในวันที่ 16-17 มี.ค.จะส่งสัญญาณออกมาอย่างไรบ้าง และตลาดบ้านเราก็ยังมีความไม่แน่นอนในปัจจัยการเมืองในประเทศ ในเรื่องการแก้ไขรัฐธรรมนูญ วาระ 3 ดังนั้นเมื่อดัชนีฯดีดตัวขึ้นก็ควรจะปรับพอร์ตลงทุนบ้าง
พร้อมให้แนวรับ 1,550 จุด ส่วนแนวต้าน 1,580-1,585 จุด
 